CELEX: 32021R2317
Language: bg
Date: 2021-11-11 00:00:00
Title: Регламент (ЕС) 2021/2317 на Съвета от 11 ноември 2021 година за разпределяне на възможностите за риболов съгласно Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук

28.12.2021   
               
               
                  BG
               
               
                  Официален вестник на Европейския съюз
               
               
                  L 462/10
               
            
         РЕГЛАМЕНТ (ЕС) 2021/2317 НА СЪВЕТА
         от 11 ноември 2021 година
         за разпределяне на възможностите за риболов съгласно Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за партньорство в областта на устойчивото рибарство между Европейския съюз и правителството на островите Кук (1) („споразумението“) беше сключено с Решение (ЕС) 2017/418 на Съвета (2) и влезе в сила на 10 май 2017 г. Временното прилагане на протокола за прилагане на споразумението („настоящият протокол“) започна на 14 октомври 2016 г. (3)
                     
                  
               
                     (2)
                  
                  
                     Срокът на действие на настоящия протокол беше удължен с една година (4) и изтича на 13 ноември 2021 г.
                  
               
                     (3)
                  
                  
                     На 7 юли 2020 г. Съветът упълномощи Комисията да започне преговори с правителството на островите Кук за сключването на нов протокол за прилагане на споразумението („протокола“).
                  
               
                     (4)
                  
                  
                     В резултат на тези преговори протоколът беше парафиран на 28 юли 2021 г.
                  
               
                     (5)
                  
                  
                     На 11 ноември 2021 г. Съветът прие Решение (ЕС) 2021/2317 (5) за подписване и временно прилагане на протокола.
                  
               
                     (6)
                  
                  
                     Предвидените в протокола възможности за риболов следва да се разпределят между държавите членки за целия период на прилагане на протокола.
                  
               
                     (7)
                  
                  
                     С оглед на икономическото значение, свързано с риболовните дейности на Съюза в риболовните зони на островите Кук и с оглед на необходимостта да се предотврати прекъсването на тези дейности при изтичането на срока на действащия в момента протокол, настоящият регламент следва да влезе в сила възможно най-скоро.
                  
               
                     (8)
                  
                  
                     Протоколът ще се прилага временно от датата на подписването му, за да се позволи извършването на риболовните дейности на корабите на Съюза. Поради това настоящият регламент следва да се прилага от същата дата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Възможностите за риболов, определени в Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук („протокола“), се разпределят между държавите членки, както следва:
            за корабите с мрежи гъргър за улов на риба тон:
            
                        —
                     
                     
                        Испания: 3 кораба,
                     
                  
                        —
                     
                     
                        Франция: 1 кораб.
                     
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
            Той се прилага от 17 декември 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 ноември 2021 година.
            
               
                  За Съвета
               
               
                  Председател
               
               Z. POČIVALŠEK
            
         
         
            (1)  ОВ L 131, 20.5.2016 г., стр. 3.
         
            (2)  Решение (ЕС) 2017/418 на Съвета от 28 февруари 2017 г. за сключване от името на Европейския съюз на Споразумението за партньорство в областта на устойчивото рибарство между Европейския съюз и правителството на островите Кук и протокола за прилагане към него (ОВ L 64, 10.3.2017 г., стр. 1).
         
            (3)  ОВ L 289, 25.10.2016 г., стр. 1.
         
            (4)  ОВ L 395, 25.11.2020 г., стр. 1.
         
            (5)  Решение (ЕС) 2021/2317 на Съвета от 11 ноември 2021 г. за подписване от името на Европейския съюз и временно прилагане на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук (ОВ L 463, 28.12.2021 г., стр. 1).